‘Fossielvonds kan mense help verenig’ | Netwerk24
Drieë by dosyne op spyskaart in Baai
Daar kan Saterdag ’n drieëfees in die Nelson Mandelabaai-stadion verwag word waar die Southern Kings en die Italiaanse span Zebre mekaar in ’n Pro14-wedstryd pak.
Reg of weg vir WP op Nuweland
Om te kyk hoe die Westelike Provinsie in vanjaar se Curriebeker-rugbyreeks speel, kan ewe meevoerend as frustrerend wees.
Remgro besit nou Flora, Stork en Rama
Die beleggingsgroep Remgro verkoop sy belang in Unilever Suid-Afrika aan die Britse moedermaatskappy in ruil vir Unilever se afdeling wat margarien in Suider-Afrika vervaardig, asook R4,9 miljard kontant.
DA kyk na KPMG se werk by al sy distrikte
Die DA gaan alle kontrakte wat hy met KPMG gedoen het, hersien om seker te maak dat geen werk by die munisipaliteite waar hy regeer, deur “onetiese praktyke” onder verdenking geplaas word nie.
Nuwe Distell kan kapitaal insamel om uit te brei
Die nuwe Distell wat teen Februarie volgende jaar noteer, gaan baie meer vryverhandelbare aandele hê as wat die maatskappy voorheen gehad het.
'Iets in my lewe as ek aan 'n hond vat'
Haar honde help haar om die grootste seer in haar lewe te verwerk, het Lizma van Zyl aan Murray La Vita gesê.
Tumi Morake en die ‘nuwe baasskap’
Waarom laat Tumi Morake se bestuur haar voor die boelies van Solidariteit en AfriForum verskyn? vra Ferial Haffajee.
'Dink jy aan 'n kerk as monument van apartheid?'
In ’n NG Kerk het hy vir die studente gevra: Hoe dink jy oor hierdie kerkgebou as monument van apartheid en in besonder kerklike apartheid? skryf Dawid Kuyler.
‘Ramkat’ laat Heino sing
Heino Robberts het onlangs sy derde album, Jou stem op die wind, uitgereik en hierdie jong sanger gaan van krag tot krag. Hy beantwoord ’n paar van Vrydag! se vrae.
Errieda deel haar beste braaiwenke
Dit is Erfenis-langnaweek, die weer is reg vir braai en die welbekende koskenner, sjef en kookboekskrywer Errieda du Toit deel van haar beste braaiwenke.
Vanaand vir ete: Jan Braai se hamburger met spek
Sondag is Nasionale Braaidag, maar almal van ons brand om reeds vanaand die vure aan te steek. Skop jou braai-naweek af met Jan Braai se spekburger.
Braai en wen: Amarulatert vir agterna
Wanneer jy Sondagmiddag luilekker in die middagsonnetjie bak, bedien hierdie Amarulatert saam met koffie.
‘Fossielvonds kan mense help verenig’
Deur Elsabé Brits 09 Mei 2017 17:23
David Makhura, premier van Gauteng, kyk na ’n gietsel van ’n skedel wat as deel van die nuwe Homo naledi-fossielvonds gevind is. Proff. John Hawks (links) en Lee Berger (regs) het navorsing oor die vonds bekend gemaak. Foto: Murray Louw
Die nuwe fossielvonds van Wits is “uiters belangrik in die politieke klimaat in ’n wêreld waarin populistiese regse politiek aan die toeneem is”, omdat ons toekoms in ons gedeelde herkoms lê.
So het prof. Adam Habib, rektor van die Universiteit van die Witwatersrand, by die aankondiging van die nuwe Homo naledi-fossielvonds gesê. Hy het bygevoeg dat die wêreld en regse politiek mense ál meer verdeel. En dat wetenskap en wat dit die mensdom uit ons gesamentlike herkoms leer, nodig is om mense vandag te verenig.
Fotograwe stoei vir plek om die nuwe Homo naledi-fossielvonds af te neem. Foto: Murray Louw
Hy het bygevoeg dat ’n inklusiewe toekoms in Suid-Afrika net moontlik is deur die vordering wat wetenskap en tegnologie bring.
David Makhura, premier van Gauteng, het bygevoeg die mens kom van Afrika en ook Suid-Afrika af. “Al is daar mense wat anders dink.”
Afrika se rykste fossielterrein het nog ’n versteekte grotkamer met 131 fossiele van Homo naledi opgelewer en die lang verwagte ouderdom van dié spesie is ook pas bekend gemaak.
Die Homo naledi-fossiele is tussen 335 000 en 236 000 jaar oud – jonk genoeg dat hulle saam met die vroeë moderne mense in Suid-Afrika op die grasvlaktes gewandel het. Die nuwe vonds het ook een van die volledigste skelette van ’n menslike voorsaat (hominied) ingesluit.
Hulle het iets baie besonders met hul dooies gedoen, op twee plekke.
Prof. John Hawks
Dié aankondiging is Dinsdagoggend deur prof. Lee Berger, paleontoloog van die Instituut vir Menslike Evolusie aan die Universiteit van die Witwatersrand, by die Maropeng-besoekersentrum in die Wieg van die Mensdom gedoen. Altesame 52 wetenskaplikes aan 35 instansies het aan dié nuwe navorsing gewerk wat in die vaktydskrif eLife gepubliseer is.
Die Rising Star-grotstelsel waar die fossiele gevind is, is nou die grootste enkele fossielterrein in Afrika met die meeste individue wat nog op een plek gevind is – minstens 18, het Berger Maandagmiddag op ’n mediakonferensie aan ’n klein groepie uitgesoekte media gesê.
Dit kom nadat hy die eerste aankondiging oor Homo naledi in September 2015 gedoen het. Toe is 1 500 fossiele in die Dinaledi-grotkamer in die Rising Star-grotstelsel in die Wieg van die Mensdom in Gauteng gevind.
’n Tweede grotkamer, genaamd Lesedi (wat “lig” beteken in Sotho), is 145 m verder gevind, met onder meer die fossiele van ’n volwasse man genaamd Neo (wat “geskenk” in Sotho beteken), ’n kind van jonger as vyf jaar en nog ’n volwassene.
Die bene is “skitterend volledig”, sê dr. Peter Schmid, wat honderde ure daaraan bestee het om die skedel weer aanmekaar te sit.
David Makhura, premier van Gauteng, en prof. Adam Habib, rektor van die Universiteit van die Witwatersrand, kyk na ’n gietsel van ’n skedel wat as deel van die nuwe Homo naledi-fossielvonds gevind is. Foto: Murray Louw
Prof. John Hawks, deel van die span, sê die fossiele is op dieselfde manier as dié in Dinaledi geplaas.
“Dit verleen gewig aan die hipotese dat hulle donker, afgeleë plekke gebruik het om hul dooies te plaas.”
Die bene van albei kamers is byna identies. Hy het op die bekendstelling gesê daar is en bly mense wat nie aanvaar dat moderne mense nie uniek ontwikkel het nie. “Hulle gaan nog minder van die aankondiging hou. Dit was nie net die moderne mens met sy groot brein wat spesiaal was nie,” het hy bygevoeg.
Berger sê ook dat hulle hul dooies op ’n baie unieke manier daar gaan plaas het. Daar is geen bewyse van trauma, siekte, roofdiere of enige uitwissingsgebeurtenis nie.
Dit verleen gewig aan die hipotese dat hulle donker, afgeleë plekke gebruik het om hul dooies te plaas.
“Hulle het iets baie besonders met hul dooies gedoen, op twee plekke.”
Volgens die navorsers is die ouderdom verrassend jonk en ses onafhanklike tegnieke (met dubbelblinding) en 19 mense is gebruik om die datering te doen. Dit is moontlik dat Homo naledi vir baie lank – soveel as twee miljoen jaar – saam met ander spesies in Afrika oorleef het. Hawks het verduidelik omdat die spesie ’n mengsel van primitiewe en moderner kenmerke het, het hulle waarskynlik baie lank gelede al ontwikkel.
Die ouderdom van die fossiele in die Dinaledi-grotkamer beteken egter dat moderne mense ontstaan het toe Homo naledi ook daar was. Ons was nie alleen in Afrika nie.
Berger sê nog ’n vraag is: Wie het die klipgereedskap gemaak wat so wyd hier voorkom?
“Ons kan nie meer aanneem ons weet wie dit was nie – en indien daar een spesie was wat die wêreld met moderne mense gedeel het, was daar waarskynlik ander. Ons moet hulle net opspoor.”
Meer oor: Lee Berger
Skedel sê: 'Ons was nie alleen'
‘Homo naledi-grot’ geskandeer
Baie lê opgesluit in Naledi-ouderdom
59 beseer toe bussie, taxi bots
Bendelede in hof; makkers nog soek
Steierende Mugabe vat Trump aan by VN
Vlok Symington kry nie interdik
Eksklusief: Familie staan vas agter Henri